"Virxe do Camiño Neocatecumenal" - Icona de Francisco Argüello 
**Camiño Neocatecumenal** é un movemento relixioso católico (aínda que eles rexeiten a idea de movemento e prefiren a de "itinerario")que, segundo os seus estatutos —aprobados pola Santa Sé—, é delimitado como *itinerario de formación católica* ou *fundación de bens espirituais*.

Características
---------------

Os iniciadores e membros non se autodenominan movemento nin sociedade dado o carácter eminentemente catequizador do itinerario. Esta expresión é a usada polos documentos oficiais para referirse ó "Camiño Neocatecumenal" (cf. Decreto de aprobación *ad experimentum* dos Estatutos do Camiño Neocatecumenal, 29 de xuño de 2002.

Os seus iniciadores son os leigos españois Kiko Argüello e Carmen Hernández. Eles dous xunto co sacerdote italiano Mario Pezzi formaban, até 2016, no denominado Equipo Itinerante Responsable Internacional mais ó morrer Carmen Hernández en 2016, foi substituída por María Ascensión Romero.

O Camiño Neocatecumenal creouse cunha primeira comunidade neocatecumenal en 1964 no barrio de Palomeras, na periferia de Madrid, e estendeuse por todo o mundo. En España son coñecidos popularmente como lod "kikos" e, na actualidade, están presentes en máis de 6.000 parroquias de 106 países, cuns 3.000 sacerdotes, 1.500 seminaristas e 78 seminarios Redemptoris Mater.

A Santa Sé defíneo como un "Itinerario de Formación Católica Postbautismal, válido para a sociedade e para os tempos de hoxe".

Nun primeiro momento, os seus Estatutos foron aprobados de forma temporal por cinco anos ("ad experimentum"), o 29 de xuño de 2002, polo Papa Xoán Paulo II. Posteriormente, a comezos do 2008 expediuse o decreto no que os estatutos se aproban definitivamente e o 13 de xuño de 2008, o Cardeal Stanisław Ryłko, Presidente dos Consellos pontificios, entregou o decreto de aprobación dos Estatutos do Camiño Neocatecumenal xunto ao seu texto final, o que reafirma este itinerario como parte estrutural da Igrexa Católica.

Críticas
--------

En ocasións, especialmente antes da aprobación dos seus estatutos pola Santa Sé en 2008, o Camiño Neocatecumenal foi acusado por algúns medios de constituír un grupo fundamentalista e polos seus críticos de ser un movemento ultraconservador. Algúns sacerdotes e outros membros da Igrexa católica mostráronse remisos a permitir a entrada do Camiño Neocatecumenal nas súas parroquias, polas súas supostas singularidades doutrinais e os seus comportamentos e, dende o exterior do grupo, critícase o seu segredismo.

Notas
-----

1. ↑  Andrés-Gallego 2004, p. 323
2. 1 2  "Camino Neocatecumenal". *obispadoalcala.org* (en castelán). Consultado o 9 de setembro de 2022.
3. ↑  "EL EQUIPO INTERNACIONAL". *neocatechumenaleiter.org* (en castelán). Consultado o 9 de setembro de 2022.
4. 1 2  Bedoya, Juan G. (30 de decembro de 2012). "Si Kiko dice ven, lo dejo todo". *elpais.com* (en castelán). Consultado o 9 de setembro de 2022.
5. ↑  "¿QUÉ ES EL CAMINO NEOCATECUMENAL?". *neocatechumenaleiter.org* (en castelán). Consultado o 9 de setembro de 2022.
6. ↑  Veira Veira 2007, p. 102.
7. ↑  Vidal, José Manuel (15 de setembro de 2002). "Kiko, un santo en camino". *elmundo.es* (en castelán). Consultado o 9 de setembro de 2022.
8. ↑  Zoffoli, Enrico (3 de abril de 2006). "Las herejías del Camino Neocatecumenal (I)". *panoramacatolico.info* (en castelán). Archived from the original on 28 de marzo de 2015. Consultado o 9 de setembro de 2022.
9. ↑  Zoffoli, Enrico (5 de xuño de 2010). "LETTERA DI P. ENRICO ZOFFOLI AI VESCOVI DI ALCUNE PRINCIPALI DIOCESI D'ITALIA". *reocities.com* (en italiano). Archived from the original on 15 de agosto de 2014. Consultado o 9 de setembro de 2022.
10. ↑  Llopis Perpinán, Santiago (16 de novembro de 2009). "El Arzobispo confirma a 44 jóvenes y un adulto en la parroquia El Patriarca San José de Valencia". *camineo.info* (en castelán). Consultado o 9 de setembro de 2022.
11. ↑  Redacción (29 de xuño de 2008). "Kiko, la cólera de Dios". *elpais.com* (en castelán). Consultado o 9 de setembro de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Camiño Neocatecumenal Modificar a ligazón no Wikidata*** |

### Bibliografía

* Andrés-Gallego, José (2004). "Los "movimientos" en la historia religiosa reciente". En Pellistrandi, Benoît. *L'histoire religieuse en France et en Espagne* (en castelán). Madrid: Casa de Velázquez. pp. 321–332.
* Veira Veira, José Luis (2007). *Las actitudes y los valores sociales en Galicia*. Colección Monografías, nº 247 (en castelán). Madrid: Centro de investigaciones sociológicas. CIS. ISBN 8474764408.

### Ligazóns externas

* Sitio oficial

* Canle en YouTube

|  |  |
| --- | --- |
| Control de autoridades | 
* Wd: Q371831
* WorldCat
* VIAF: 150398003
* BNCF: 52153
* GND: 4391874-8
* LCCN: no96010364
* SUDOC: 14971436X

 |